
ДО
ОБЩИНСКИ СЪВЕТ 
ГР. БУРГАС	


				Д О К Л А Д Н А  З А П И С К А
                                                   от
                                                   КРАСИМИР СТОЙЧЕВ
ЗАМЕСТНИК-КМЕТ НА ОБЩИНА БУРГАС ПО „ФИНАНСИ, БЮДЖЕТ И ИКОНОМИКА“

ОТНОСНО:	 Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона и приемане на схеми за въвеждане в експлоатация на участъци от Зоната за паркиране

УВАЖАЕМИ ОБЩИНСКИ СЪВЕТНИЦИ,
	С решение на Общински съвет - Бургас по т. 3, Протокол № 27/ 24. 09. 2013 г. бе приета Наредбата за условията и реда за платено и безплатно паркиране на моторни превозни средства на територията на Община Бургас, определена като зона.
Към настоящия момент зоната обхваща улици, части от улици и пътища в централна градска част и широк център. Въведеният режим на паркиране - локално по постоянен адрес, служебен абонамент, свободни места за почасово паркиране, регулира потока от автомобили към централна градска част. В същото време се цели приоритетно да се осигури и гарантира паркирането на живущите и в периферията, като да не се допуска да се измества проблема от центъра към заобикалящите го квартали. За постигането на тази цел, следва да бъдат въведени в експлоатация няколко улици и части от улици. 
Това са частите от улици в района между „Гладстон”, „Сливница”, „Христо Ботев” и „Княз Борис I”.
През месец април 2016 г. беше пуснат в експлоатация районът между улиците „Христо Ботев”, „Фердинандова”, „Гладстон”, „Сливница” (Подзона 20). Това осезателно облекчи проблема с паркирането, регулира кръстовищата и пешеходните пространства и в момента дори се наблюдават свободни паркоместа. Същевременно се гарантира правото на живущите да ползват режима на локално паркиране в близост до постоянния им адрес. Беше преустановена практиката, намиращите се там улици да бъдат използвани, като място за паркиране от всички приходящи автомобили. 
Искането за въвеждане на контрол и режим на платено и локално паркиране  от страна на живеещите в съседния район между улиците  „Гладстон”, „Сливница”, „Христо Ботев” и „Княз Борис I” не се забави и дойде като естествен резултат от положителния ефект, който се наблюдава в Подзона 20. От страна на общинската администрация и ОП „Транспорт” са направени обследване на района и анализ на съществуващото положение. С оглед на резултатите от това и на база на приетата на проведеното на 24.03.2015 г. заседание на Общински съвет план - схема на организация на движението, на територия с граници: на север – бул.„Сан Стефано“, на изток – бул. „Демокрация“, на юг – ул.„Булаир“ и бул.„Иван Вазов“ и на запад – бул.„Мария Луиза“, по плановете на ЦГЧ и ж.к.„Възраждане“, гр.Бургас, се стигна до становището, че участъкът, който трябва да бъде въведен в режим на паркиране, е именно този. Пътните знаци в района ще бъдат изпълнени с предвидените в проекта, а съществуващите в граничните участъци се подменят така, че да кореспондират с новата организация на движението.
	Друг участък, за който следва да бъде разгледана възможността за присъединяване към Зоната, е отсечката на бул. „Княз Александър Батенберг” в частта, между улиците „Морска” и „Цар Симеон I”. След приключване на реконструкцията на булеварда, беше приета нова организация на движението в района, с която посочената отсечка стана еднопосочна,  а ул. „Морска” беше отворена за движение от „Княз Александър Батенберг” към „Булаир”. При така създадената ситуация, вземайки предвид еднопосочността на отсечката и габаритите, съществува възможност за реализирането на места за паркиране.
Съгласно чл. 2 от Наредбата, Кметът на Община Бургас със заповед въвежда в експлоатация райони, пътища и части от пътища, определя временни и постоянни ограничения при паркиране, съгласно предоставените му по закон правомощия, съобразно схеми, приети от Общинския съвет. В тази връзка от страна на общинската администрация са подготвени схеми за въвеждане в експлоатация на места за паркиране с предложение за приемането им от Общински съвет - Бургас. Схемите са съгласувани със сектор „Пътна полиция” при ОД на МВР- Бургас и Община Бургас.
Проектът на Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона е обявен на интернет страницата на Община Бургас и Общински съвет - Бургас в изпълнение на чл. 26 от Закона за нормативните актове.
Предвид изложеното и на основание чл. 21, ал. 1, т. 23 връзка с ал. 2 от Закона за местното самоуправление и местната администрация и чл. 10, ал. 2 от Закона за нормативните актове, предлагам Общински съвет – Бургас да приеме следното:

					РЕШЕНИЕ:

	I. Приема Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона, приета с решение на Общински съвет-Бургас по т. 3, Протокол № 27/ 24. 09. 2013 г., изменена и допълнена: по т.11, Протокол № 42/ 28. 10. 2014 г., изм. и доп. Протокол № 45/ 16. 12. 2014 г., изм. и доп. по т.9, Протокол № 51/28.04.2015 г.,  изм. и доп. по т.1, Протокол № 9/ 29. 03. 2016 г., както следва:

		1. Чл. 3, ал. 1 се изменя и придобива следното съдържание:

Чл. 3. (1) Общинският съвет определя зона за платено и безплатно паркиране на МПС, с допустима максимална маса до 2.5 т. и на автобуси до 12 пътнически места, в определени дни на седмицата, часове на денонощието, на райони, пътища и части от пътища, публична общинска собственост както следва: 

1. Ул. „Христо Ботев”;
2. Ул. „Одрин” (от ул. „Христо Ботев” до ул. „Струма”);
3. Ул. „Струма” (в участъка от ул. „Одрин” до ул. „Родопи”);
4. Ул. „Родопи” (в участъка от  ул. „Струма” до ул. „София”);
5. Ул. „София” (в участъка от ул. „Родопи” до бул. „Стефан Стамболов”);
6. Бул. „Стефан Стамболов” (от ул. „София” до бул. „Сан Стефано”);
7. Бул. „Сан Стефано” (от бул. „Стефан Стамболов” до  бул. „Демокрация”);
8. Бул. „Демокрация” (от бул. „Сан Стефано“ до  ул. „Цар Симеон І”);
9. Ул. „Адам Мицкевич”;
10. Ул. „Цар Симеон І” (от бул. „Демокрация” до бул. „Княз Александър Батенберг”);
11. Ул. „6- ти Септември”, включително паркинга пред входа на Морска Гара;
12. Бул. „Княз Александър Батенберг”;
13. Пл. „Царица Йоана”;
14. Паркинга пред централния вход на ЖП Гара;
15. Бул. „Иван Вазов”;
16. Ул.„Фердинандова” (от бул. „Княгиня Мария Луиза" до ул. „Цар Калоян”);
17. Ул. „Цар Калоян“ (от ул. „Фердинандова" до ул. „Св. Климент Охридски");
18. Ул. „Ивайло“ (от ул. „Фердинандова” до  ул. „Св. Климент Охридски”);
19. Ул. „Кл. Охридски“ (от ул. „Цар Калоян“до  ул. „Гладстон“);
20. Ул. „Гладстон” (от ул. „Фердинандова” до  ул. „Княз Борис I”);
21. Ул. „Княз Борис I” (от „Гладстон” до ул. „Христо Ботев”);
22. Паркинг „МБАЛ - Бургас”, с безплатно паркиране в рамките на първия 1 час.

2. Изменя Приложение 1 към чл. 14, така:
                                                                                     
 Приложение 1 към чл.14
Подзона 1	
С граници: бул. „Сан Стефано”; ул. „Христо Ботев”; бул. „Стефан Стамболов”; ул. „Македония”.
Подзона 2
С граници: ул. „Македония”; ул. „Христо Ботев”; бул. „Стефан Стамболов”; ул. „Васил Левски”.
Подзона 3
С граници: ул. „Княз Борис I”; ул. „Александровска”; ул. „Апостол Карамитев”; ул. „Христо Ботев”.
Подзона 4 
С граници: ул. „Шейново”; ул. „Иван Вазов”; ул. „Гладстон”; ул. „Фердинандова”
Подзона 5
С граници: пл. „Царица Йоанна ”; ул. „Иван Вазов”; ул. „Шейново”; ул. „Фердинандова”; ул. „Тракийска”; ул. „Конт Андрованти”; ул. „Цар Петър”.
Подзона 6
С граници: ул. „Хан Аспарух”; ул. „Александровска”; ул. „Алеко Богориди”; ул. „Славянска”.
Подзона 7
С граници: ул. „Генерал Гурко”; ул. „Цар Симеон I”; ул. „Средна Гора”; бул. „Демокрация”.
Подзона 8
С граници: ул. „Алеко Богориди”; ул. „Александровска”; ул. „Иван Вазов”; ул. „Константин Фотинов”.
Подзона 9
С граници: ул. „Константин Фотинов”; ул. „Булаир”; ул. „ Цар Симеон I”;  ул. „Алеко Богориди”.
Подзона 10
С граници: ул. „Оборище”; бул. „Сан Стефано”; бул. „Демокрация”; ул. „Генерал Гурко”.
Подзона 11
С граници: ул. „Алеко Богориди”; ул. „Цар Симеон I”; ул. „Св. Св. Кирил и Методий”; ул. „Славянска”.
Подзона 12
С граници: ул. „Св. Св. Кирил и Методий”; ул. „Славянска”; ул. „Цар Симеон I”; ул. „Пиротска”; ул. „Хан Аспарух”.
Подзона 13
С граници: ул. „Генерал Гурко”; ул. „Оборище”; ул. „Цар Симеон I”; бул. „Сан Стефано”.
Подзона 14
С граници: ул . „Цар Симеон I”; ул. „Войнишка”; бул. „Демокрация”; ул. „Агоп Мелконян”;  бул. „Княз Александър Батенберг”.
Подзона 15
С граници: ул. „6- ти Септември”( паркинга пред входа на Морска Гара); бул. „Княз Александър Батенберг”; пл. „Царица Йоанна”; ул. „Цар Симеон I”; ул. „Булаир”.
Подзона 16
С граници: ул. „Цар Симеон I”; ул. „Войнишка”; бул. „Демокрация”; ул. „Средна Гора”.
Подзона 17
ул. „Адам Мицкевич”.
Подзона 18
С граници: бул. „Сан Стефано”; бул. „Стефан Стамболов”; ул. „София”, ул. „Родопи”; ул. „Струма”; ул. „Одрин”.
Подзона 19
С граници: ул. „Гладстон”; ул. „Иван Вазов”; ул. „Фердинадова” ул. „Цар Калоян”; ул. „Климент Охридски”.
Подзона 20
С граници: ул. „Гладстон”; ул. „Княз Борис I”; ул. „Христо Ботев”; ул. „Фердинандова”.

II. Приема схеми за въвеждане в експлоатация на участъци от зоната за платено и безплатно паркиране, съгласувани със сектор „Пътна полиция” при ОД на МВР- Бургас и Община Бургас, както следва:
1. Района между улиците „Гладстон”, „Княз Борис I”, „Христо Ботев” „Фердинандова”;
2. бул. „Княз Александър Батенберг”- в участъка между ул. „Цар Симеон I” и ул. „Морска.”




КРАСИМИР СТОЙЧЕВ
Зам.- кмет „Финанси, бюджет и икономика“

Съгласувал:
Златина Георгиева
Директор на дирекция ПНО

Изготвил:
Андрей Рунчев
Директор на ОП „Транспорт“

